b'\n_START_ARTICLE_\nSuomalaiset Aseveljet Amerikassa\n_START_PARAGRAPH_\nSuomalaiset Aseveljet Amerikassa on Yhdysvalloissa toimiva sinne muuttaneiden tai Yhdysvalloista Suomeen sotimaan l\xc3\xa4hteneiden suomalaisten sotaveteraanien yhdistys. Yhdistys perustettiin aluksi vuoden 1918 sodan amerikansuomalaisten veteraanien tarpeita varten Suomen Vapaussodan Rintamamiesyhdistyksen New Yorkin alaosastona vuonna 1934._NEWLINE_Yhdistys ker\xc3\xa4si varoja vapaaehtoisjoukon l\xc3\xa4hett\xc3\xa4miseksi Suomen talvisotaan. Vuonna 1940 yhdistyksen nimi muutettiin muotoon Suomalaiset Aseveljet Amerikassa._NEWLINE_Yhdistys on avustanut veteraaneja Suomessa esimerkiksi tukemalla Kaunialan sotavammasairaalaa. Toisaalta yhdistyksen j\xc3\xa4senet tukivat Yhdysvaltoihin muuttaneita asek\xc3\xa4tkij\xc3\xb6it\xc3\xa4 heid\xc3\xa4n asettumisessaan uuteen kotimaahan. Yhdistyksen toiminta vilkastui n\xc3\xa4iden uuden j\xc3\xa4senten my\xc3\xb6t\xc3\xa4. Nyt yhdistyksen tilanne on sama kuin muillakin veteraanij\xc3\xa4rjest\xc3\xb6ill\xc3\xa4: v\xc3\xa4ki vanhenee ja v\xc3\xa4henee. Suomalaiset Aseveljet Amerikassa p\xc3\xa4\xc3\xa4tti siirt\xc3\xa4\xc3\xa4 osan muistoistaan ja perinteist\xc3\xa4\xc3\xa4n Suomeen._NEWLINE_19. kes\xc3\xa4kuuta 2006 yhdistys luovutti arkistonsa sek\xc3\xa4 lippunsa ja miekkansa Suomeen Vapaussodan perinneliitolle. Lipun ja miekan luovutti yhdistyksen puheenjohtaja Ray Heinonen ja otti vastaan Vapaussodan perinneliiton puheenjohtaja kenraali Lauri Koho.'